O B E C L E D N I C K É R O V N E

**NÁVRH**

Obec Lednické Rovne v súlade s  § 6 ods. 1 a § 11 ods. 4 písm. d), e) a g) zákona č. 369/1990 Zb. o obecnom zriadení v znení neskorších predpisov

**vydáva**

**VŠEOBECNE ZÁVÄZNÉ NARIADENIE**

**Obce Lednické Rovne**

**č. 3/2022**

**o miestnych poplatkoch**

**a o určení výšky poplatkov za úkony vykonávané Obecným úradom Lednické Rovne**

**(ďalej len „VZN“)**

**Návrh VZN: -** vyvesený na úradnej tabuli obce dňa: 23.11.2021

**-** zverejnený na webovom sídle obce dňa: 23.11.2021

**Lehota na predloženie pripomienok k návrhu VZN:** do (vrátane): 03.12.2021

**VZN schválené uznesením OZ v Lednických Rovniach dňa:** .......................

**Uznesenie číslo:** ............................

**VZN: -** vyvesené na úradnej tabuli obce dňa: .......................

**-** zverejnené na webovom sídle obce dňa: .......................

**Článok 1**

**Úvodné ustanovenia**

1. Toto všeobecne záväzné nariadenie upravuje a bližšie vymedzuje správne poplatky a miestne poplatky za pracovné úkony a služby, vykonané pri výkone územnej samosprávy pracovníkmi Obecného úradu Lednické Rovne.
2. Obec Lednické Rovne je oprávnená vymáhať a vyberať poplatky za úkony vykonané pri výkone samosprávy v súlade s § 4 ods. 1 zákona č. 369/1990 Zb. o obecnom zriadení v znení neskorších predpisov.

**Článok 2**

**Poplatník a poplatková povinnosť**

1. Poplatníkom je fyzická alebo právnická osoba, ktorá dala podnet na spoplatňovaný úkon, alebo v záujme ktorej bol takýto úkon vykonaný. Ak je poplatníkov v jednej veci, respektíve žiadosti niekoľko, sú povinní zaplatiť poplatok spoločne a nerozdielne.
2. Poplatková povinnosť vzniká podaním podnetu alebo žiadosti na vykonanie úkonu orgánom samosprávy, pokiaľ toto nariadenie alebo zákon č. 145/1995 Z. z. neustanovujú niečo iné.
3. Poplatok sa platí bez vyrubenia a je splatný pri podaní žiadosti, pokiaľ platná právna úprava neustanovuje inak. Poplatok sa platí v hotovosti do pokladne OcÚ.
4. Ak poplatok, ktorý je splatný, nebol zaplatený a to ani v dodatočnej stanovenej lehote, podanie sa neprerokuje a úkon sa nevykoná. V prípade, že už podanie alebo žiadosť bola vybavená, vydané povolenie a pod. môže byť orgánom samosprávy zrušené. Ak obecný úrad úkon vykoná a ide o všeobecný záujem, alebo obecný úrad uznal vykonanie úkonu za vhodné, aj napriek nezaplateniu poplatku, tento poplatok vyrúbi platovým výmerom a v prípade nezaplatenia poplatok vymáha podľa príslušných právnych predpisov.

**Článok 3**

**Oslobodenie od poplatkov**

1. Od poplatkov sú oslobodené fyzické a právnické osoby, uvedené v § 4 zákona č. 145/1995 Z. z. v platnom znení.
2. Akcie spolufinancované obcou sú oslobodené od poplatkov za vyhlásenie v miestnom rozhlase a od poplatkov za prenájom priestorov.
3. Starosta obce môže v odôvodnených prípadoch sadzbu poplatku znížiť, prípadne odpustiť.

**Článok 4**

**Sadzobník poplatkov**

1. Sadzobník poplatkov je uvedený v prílohe tohto všeobecne záväzného nariadenia a je záväzný pre všetkých pracovníkov obce.
2. Výnos poplatkov je príjmom rozpočtu obce.

**Článok 5**

**Obmedzenie poskytnutia služieb**

1. Obec neposkytuje služby obecného rozhlasu kandidujúcim subjektom na volebnú kampaň a politickú reklamu a ani na žiadnu reklamu podnikateľského charakteru.

**Článok 6**

**Záverečné ustanovenia**

1. Toto VZN bolo schválené obecným zastupiteľstvom dňa 09.12.2021 uznesením č. .....................
2. Toto VZN nadobúda účinnosť od 01.01.2022.
3. Zmeny a doplnky tohto nariadenia sa môžu vykonať prijatím nového všeobecne záväzného nariadenia alebo dodatkom k pôvodnému nariadeniu.
4. Dňom účinnosti tohto všeobecne záväzného nariadenia sa ruší VZN č. 2/2009 o miestnych poplatkoch pracovné úkony, vykonané na Obecnom úrade Lednické Rovne pri výkone územnej samosprávy zo dňa 20.04.2009.
5. Dňom účinnosti tohto všeobecne záväzného nariadenia sa ruší Uznesenie OZ č. 5/2015-D/11 zo dňa 17.03.2015 a Uznesenie OZ č. 26/2017-D/9 zo dňa 30.08.2017
6. Obec Lednické Rovne zabezpečí informovanosť občanov s obsahom tohto VZN spôsobom v obci obvyklým.

V Lednických Rovniach, dňa ................. 2021

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mgr. Marian Horečný

starosta obce

|  |  |  |
| --- | --- | --- |
|  | **Sadzobník poplatkov** | **v €** |
| **1.** | vydávanie potvrdenia o veku stavby | 3,00 |
| **2.** | vydanie záväzného stanoviska k investičnej činnosti v zmysle § 4 odst. 3/ | 5,00 |
| písmeno d/ zákona č. 369/1990 Zb. v platnom znení |
| **3.** | vydanie záväzného stanoviska k začatiu podnikateľskej činnosti | 5,00 |
| právnických alebo fyzických osôb v zmysle § 4 odst. 3/ písmeno |
| d/ zákona č. 369/1990 Zb v platnom znení |
| **4.** | žiadosť o schválenie dohody o výmene bytov | 3,50 |
| **5.** | žiadosť o vydanie rozhodnutia o prechodnom nájme bytu na iného člena domácnosti | 3,50 |
| **6.** | žiadosť o vydanie povolenia na spoločný nájom bytu | 3,50 |
| **7.** | poplatok za kúpnu zmluvu alebo nájomnú zmluvu, kde je predávajúcim/prenajímateľom obec Led.Rovne | 50,00 |
| **8.** | jednostranné kopírovanie formát A4 | 0,05 |
| **9.** | obojstranné kopírovanie formát A 4 | 0,10 |
| **10.** | jednostranné kopírovanie formát A 3 | 0,10 |
| **11.** | obojstranné kopírovanie formát A 3 | 0,20 |
| **12.** | nahľadávanie dokladov a spisov v archívoch OcÚ Led. Rovne | 4,00 |
| **13.** | nahľadávanie v archívoch OcÚ Led. Rovne pre komerčné účely | 6,00 |
| **14.** | povolenie na predaj na tržnici celoročné | 20,00 |
|  | povolenie na predaj na tržnici mesačné | 10,00 |
| **15.** | povolenie na predaj na tržnici jednorázové | 3,00 |
| **16.** | poplatok za vyhlasovanie v miestnom rozhlase: |  |
|  | 1. oznamy OcÚ, smútočné oznamy, oznamy pri životnom jubileu a oznamy o športových, kultúrnych akciách v obci | zdarma |
|  | 1. vyhlásenie predaja na tržnici a v kultúrnom dome | 4,00 |
|  | 1. vyhlásenie ponuky práce na území obce Led. Rovne a na území susedných obcí | 10,00 |
|  | 1. vyhlásenie ponuky práce: iné | 20,00 |
|  | 1. vyhlásenie iné | 5,00 |
| **17.** | **prenájom KD Hor. Hôrka** |  |
|  | a/ rodinné oslavy / hodina | 5,20 |
|  | b/ kary / hodina | 3,90 |
|  | c/ svadba / za akciu (max. 3 dni) | 117,00 |
|  | d/ športová a kultúrna akcia / hodina | 4,50 |
|  | e/ politické akcie / hodina | 13,00 |
|  | f/ podnikateľské akcie / hodina | 13,00 |
|  | g/ zábavy, diskotéky / hodina | 13,00 |
| **18.** | **prenájom KD Medné** |  |
|  | a/ rodinné oslavy / hodina | 2,60 |
|  | b/ kary / hodina | 2,40 |
|  | c/ svadba / za akciu (max 3 dni) | 65,00 |
|  | d/ športová a kultúrna akcia / hodina | 2,60 |
|  | e/ politické akcie / hodina | 6,50 |
|  | f/ podnikateľské akcie / hodina | 6,50 |
|  | g/ zábavy, diskotéky / hodina | 6,50 |

**Príloha k VZN č. 3/2022**

|  |  |  |
| --- | --- | --- |
| **19.** | **prenájom zasadačky LEDROV s. r. o.** |  |
|  | a/ rodinné oslavy / hodina | 2,60 |
|  | b/ kary / hodina | 2,60 |
|  | d/ športová a kultúrna akcia / hodina | 3,90 |
|  | e/ politické akcie / hodina | 6,50 |
|  | f/ podnikateľské akcie / hodina | 6,50 |
|  | g/ akcie pre deti z LR | zdarma |
| **20.** | Nájom telocvične na ZŠ Eduarda Schraibera / hodina | 13,00 |
| **21.** | Nájom viacúčelového ihriska na ZŠ Eduarda Schraibera / hodina | 10,00 |
| **22.** | Nájom telocvične - Súhradka | 11,00 |
| **23.** | **prenájom tenisových kurtov** |  |
|  | a/ občania Led. Rovní - za dvorec / hodina / do 15 hodiny | 2,00 |
|  | b/ občania Led. Rovní - za dvorec / hodina / po 15 hodine | 3,00 |
|  | c/ občania iných obcí - za dvorec / hodina / do 15 hodiny | 3,00 |
|  | d/ občania iných obcí - za dvorec / hodina / po 15 hodine | 4,00 |
|  | e/ prenájom kurtov pre deti na asfaltovom povrchu s trvalým pobytom v Led. Rovniach - max. 2 hod | zdarma |
|  | f/ prenájom kurtov na asfaltovom povrchu na hodinu / kurt | 1,00 |
|  | g/ asfaltový dvorec na celú sezónu na jednu hodinu týždenne | 15,00 |
|  | h/ permanentka na celú sezónu pre občana Led. Rovní na jednu hodinu týždenne / dvorec / | 40,00 |
|  | ch/ permanentka na celú sezónu pre občana Led. Rovní na dve hodiny týždenne / dvorec / | 80,00 |
|  | i/ permanentka na celú sezónu pre ostatných na jednu hodinu týždenne / dvorec / | 60,00 |
|  | j/ permanentka na celú sezónu pre ostatných na dve hodiny týždenne / dvorec / | 120,00 |
|  | k/ permanentka počas letných prázdnin, pre deti s trvalým pobytom v Led. Rovniach 1hod / týždenne | 5,00 |
|  | l/ v čase konania turnaja, poriadaného alebo schváleného obcou Led. Rovne, prenájom na základe |  |
| pernamentiek sa riadi predchádzajúcou dohodou prevádzkovateľa s nájomcom v náhradnom termíne |
| **24.** | **prenájom hrobových miest** |  |
|  | Jednohrob / 10 rokov | 20,00 |
|  | Dvojhrob / 10 rokov | 40,00 |
|  | Detský hrob / 10 rokov | 10,00 |
|  | Urna / 10 rokov | 10,00 |
|  | Hrobka /10 rokov | 50,00 |
|  | Prenájom miesta v kolumbáriu: |  |
|  | a/ prvých 10 rokov nájmu | 150,00 |
|  | b/ každých ďalších 10 rokov nájmu | 20,00 |

Poznámka:

**Jednohrob** je hrobové miesto, ktoré vzniklo vykopaním jamy na uloženie rakvy s ľudskými pozostatkami alebo ostatkami do zeme.

**Dvojhrob** je hrobové miesto, ktoré svojimi rozmermi umožňuje uloženie dvoch alebo viacerých rakiev rakvy s ľudskými pozostatkami alebo ostatkami bezprostredne vedľa seba.

**Detský hrob** je hrob s pochovávacou plochou o rozmeroch 50 cm x 80 cm.

**Hrobka** je uzatvorený priestor vybudovaný s použitím stavebných materiálov, ktorý slúži na ukladanie rakiev s ľudskými pozostatkami alebo ostatkami, kde sa rakva nezasypáva zeminou.

**Urnové miesto** je miesto na cintoríne na uloženie urny s popolom do zeme.

**Kolumbárium** je miesto na cintoríne na uloženie urny s popolom v urnovom múre.